En l'anyo 2010 gravoron la banda sonora orichinal d'a cinta Que se mueran los feos, dirichida per Nacho García Velilla. En 2013 estioron “superfinalistas” en o concurso televisivo Tú sí que vales, lo qual suposó un gran empentón mediatico y un aumento de visibilidat a libel nacional. En 2016 protagonizoron y coproducioron la cinta documental autobiografica Sol, furgoneta y manta, que narra las vicisitutz y lo estilo de vida d'a charanga, con especial fincapiet en quál estió lo camín que les permitió de fer d'a mosica lo suyo estilo de vida.